open-index/open-wikipedia-markdown huggingface dataset:
Železničná trať Znojmo – Retz

|}
**Železničná trať Znojmo – Šatov – Retz** (v cestovnom poriadku pre cestujúcich označená číslom **248**) je jednokoľajová celoštátna trať. Historicky je súčasťou Rakúskej severozápadnej dráhy. Od 31. októbra 2009 je elektrifikovaná a ako jediná v Česku používa napájaciu sústavu 15 kV / 16,7 Hz. Trať vedie zo Znojma cez Šatov do stanice Retz v Rakúsku. Modernizácia trate umožnila obnovenie priameho železničného spojenia Znojma a Viedne, ktoré bolo násilne prerušené vznikom Železnej opony.

Prevádzka na trati bola zahájená v roku 1871.

## Nadväzujúce trate
### Znojmo
*Trať 241 Znojmo – Moravské Budějovice – Okříšky
*Trať 246 Břeclav – Boří les – Hrušovany nad Jevišovkou – Znojmo

## Iné projekty

## Externé odkazy
*http://www.zelpage.cz/trate/ceska-republika/trat-248 Na ZelPage.cz

## Zdroj

Znojmo - Retz
Mačiansky presyp

**Mačiansky presyp** je prírodná pamiatka od roku 1983, významná zložka prírodného prostredia okresu Galanta. Svojím biologickým, klimatickým a hygienickým významom, veľkou dendrologickou, biologickou, estetickou a kultúrno - spoločenskou hodnotou významne prispieva k zvýšeniu pestrosti pozmenenej krajiny okresu. Na pieskovom presype sa vyskytuje piesok a teplomilná vegetácia (napr. vzácna púpava - Taraxacum serotinum) a živočíšstvo.

Výmera chráneného územia je 12 772 m². Chránené územie je jedným z posledných, pomerne dobre zachovalých, pieskových presypov v okrese Galanta. Je to vhodná lokalita pre výskyt taxónov psamofilnej i xerotermnej flóry a fauny. Chránené územie je ekostabilizačným prvkom v poľnohospodárskej krajine Podunajskej nížiny a nachádza sa v katastrálnom území Malá Mača.

## Referencie

## Externé odkazy
* 

Kategória:Prírodné pamiatky v Trnavskom kraji
Kategória:Chránené územia v okrese Galanta
Kategória:Malá Mača
Kategória:Piesočné duny na Slovensku
Geografia poľnohospodárstva

**Geografia poľnohospodárstva** je čiastková vedná disciplína humánnej geografie, ktorá sa ako samostatná disciplína začala vyvíjať od osemdesiatych rokov 20. storočia. Zaoberá sa skúmaním poľnohospodárstva z geografických hľadísk, najmä z hľadiska priestorovosti, zákonitosťami jeho vývoja ale aj vzájomnými interakciami medzi poľnohospodárstvom a prostredím, v ktorom sa rozvíja. Objektom výskumu sú lokalizačné a humánno-geografické faktory, ktoré vplývajú na vznik a vývoj rôznych foriem poľnohospodárstva. Medzi humánno-geografickými faktormi vplývajúcimi na poľnohospodárstvo majú zvláštny význam faktory ekonomické a usporiadanie poľnohospodárstva vo vzťahu k trhom.  

## Referencie

Kategória:Humánna geografia
Il più grande italiano di tutti i tempi

**Il più grande italiano di tutti i tempi** (*Najväčší Talian všetkých čias*) bola televízna šou, ktorú v roku 2010 vysielala talianska verejnoprávna stanica Rai 2. Podľa vzoru formátu BBC 100 Greatest Britons hľadala najväčšie osobnosti talianskej histórie. Hlasovanie prebiehalo na internete.

## Výsledky

### Prvá desiatka
[thumb|120px|[Leonardo da Vinci]]
[thumb|120px|[Giuseppe Verdi]]
[thumb|120px|[Giovanni Falcone a Paolo Borsellino]]
[thumb|120px|[Galileo Galilei]]
[thumb|120px|[Totò]]

* 1. Leonardo da Vinci 
* 2. Giuseppe Verdi 
* 3.4. 
** Giovanni Falcone
** Paolo Borsellino 
** Galileo Galilei 
* 5. Totò 
* 6. Laura Pausini 
* 7.9.
** Anna Magnani 
** Luigi Pirandello 
** Enrico Fermi 
* 10. Dante Alighieri

### Ostatní nominovaní bez poradia
* Caravaggio
* Krištof Kolumbus
* Giacomo Puccini
* Lucio Battisti
* Roberto Benigni
* Mike Bongiorno
* Giosuè Carducci
* Fausto Coppi
* Eduardo De Filippo
* Vittorio De Sica
* Federico Fellini
* Enzo Ferrari
* Rosario Fiorello
* Giuseppe Garibaldi
* Vittorio Gassman
* Giotto di Bondone
* Giacomo Leopardi
* Rita Levi-Montalcini
* Sophia Loren
* Nino Manfredi
* Alessandro Manzoni
* Guglielmo Marconi
* Marcello Mastroianni
* Giuseppe Mazzini
* Michelangelo Buonarroti
* Anna Mina Mazzini
* Aldo Moro
* Giovanni Pascoli
* Luciano Pavarotti
* Sandro Pertini
* Francesco Petrarca
* Marco Polo
* Valentino Rossi
* Alberto Sordi
* Massimo Troisi
* Alessandro Volta

## Galéria

Súbor:LauraPausini.jpg|Laura Pausini
Súbor:Anna Magnani-signed.jpg|Anna Magnani
Súbor:Luigi Pirandello 1934.jpg|Luigi Pirandello
Súbor:Enrico_Fermi_1943-49.jpg|Enrico Fermi
Súbor:Dante-alighieri.jpg|Dante Alighieri


## Pozri aj
*  Najväčší Slovák 
*  Největší Čech 
*  Unsere Besten 
*  Suuret suomalaiset 
*  Le Plus Grand Français de tous les temps
*  100 Greatest Britons 
*  El Español de la Historia 
*  The Greatest American
*  Imia Rossii
*  Great South Africans

## Externé odkazy
* Oficiálna stránka

## Zdroj

Kategória:Talianske osobnosti
Kategória:Kultúra v Taliansku
Kategória:Televízne súťaže
El Español de la Historia

**El Español de la Historia** (*Najväčší Španieli histórie*) bola televízna šou španielskej TV stanice Antena 3, ktorá bola národnou verziou formátu BBC 100 Greatest Britons. V Španielsku sa populárna anketa o najväčšiu osobnosť národnej histórie konala v roku 2007, nemala však podobu hlasovania divákov, ale výskumu verejnej mienky, ktorého sa zúčastnilo 3 000 respondentov.

## Výsledky
thumb|140px|Juan Carlos I.
thumb|140px|Miguel de Cervantes
thumb|140px|Krištof Kolumbus
thumb|140px|Žofia Grécka
thumb|140px|Adolfo Suárez

# Juan Carlos I. 
# Miguel de Cervantes y Saavedra 
# Krištof Kolumbus 
# Žofia Grécka 
# Adolfo Suárez 
# Santiago Ramón y Cajal 
# Filip VI. 
# Pablo Picasso 
# Terézia z Ávily 
# Felipe González 
# Izabela I. Kastílska 
# Severo Ochoa 
# Federico García Lorca 
# José Luis Rodríguez Zapatero 
# Letizia Španielska 
# Salvador Dalí 
# Antoni Gaudí 
# El Cid Campeador
# Alfonz X. Kastílsky 
# Fernando Alonso 
# Francisco Goya
# Francisco Franco 
# Antonio Machado 
# Miguel Indurain 
# Miguel Serveto 
# Lola Flores 
# Filip II. 
# Karol V. 
# Rocío Jurado 
# Gregorio Marañón 
# Diego Velázquez 
# Isabel Pantoja 
# José Ortega y Gasset 
# Miguel de Unamuno 
# José María Aznar 
# Vincent Ferrer 
# Camilo José Cela 
# Pedro Duque 
# Dani Pedrosa 
# Pau Gasol 
# David Bisbal 
# Rafael Nadal 
# Camarón de la Isla 
# Pelayo 
# Juan Ramón Jiménez 
# Santiago Carrillo 
# Antonio Banderas 
# Ignác z Loyoly 
# Pedro Almodóvar
# Juan Sebastián Elcano

## Pozri aj
*  Najväčší Slovák 
*  Il più grande italiano di tutti i tempi
*  Největší Čech 
*  Unsere Besten 
*  Le Plus Grand Français de tous les temps
*  100 Greatest Britons 
*  The Greatest American
*  Imia Rossii
*  Suuret suomalaiset
*  Great South Africans

## Zdroj

Kategória:Televízne súťaže
Kategória:Španielske osobnosti
Kategória:Kultúra v Španielsku
Imia Rossii

**Imia Rossii** (, ) bola televízna súťaž ruskej stanice Rusko 1, ktorá bola usporiadaná roku 2008 podľa vzoru britskej súťaže 100 Greatest Britons. Hlasujúci mali zvoliť najväčšiu osobnosť ruských dejín. Zvíťazil stredoveký knieža Alexander Nevský.

## Výsledky finále
thumb|130px|Alexander Nevský
thumb|130px|Piotr Arkadejevič Stolypin
thumb|130px|Alexandr Sergejevič Puškin
thumb|130px|Peter Veľký

# Alexander Nevský 
# Piotr Arkadievič Stolypin 
# Josif Vissarionovič Stalin 
# Alexandr Sergejevič Puškin 
# Peter Veľký 
# Vladimir Iľjič Lenin 
# Fiodor Michajlovič Dostojevskij 
# Alexandr Vasilievič Suvorov 
# Dmitrij Ivanovič Mendelejev 
# Ivan IV. 
# Katarína II. Veliká 
# Alexander II. Nikolajevič

## Ďalšie z finálovej päťdesiatky
* Alexandr Alexandrovič Blok
* Michail Afanasievič Bulgakov
* Ivan Alexejevič Bunin
* Vladimir Semionovič Vysockij
* Jurij Alexejevič Gagarin
* Nikolaj Vasilievič Gogoľ
* Vladimir Ivanovič Dal
* Anton Ivanovič Denikin
* Boris Nikolajevič Jeľcin
* Sergej Alexandrovič Jesenin
* Georgij Konstantinovič Žukov
* Iľja Muromec
* Sergej Pavlovič Koroľov
* Michail Illarionovič Kutuzov
* Michail Jurievič Lermontov
* Michail Vasilievič Lomonosov
* Kuzma Minin
* Pavel Nachimov
* Mikuláš II. Alexandrovič
* Nikolaj Ivanovič Pirogov
* Grigorij Alexandrovič Poťomkin
* Konstantin Konstantinovič Rokossovskij
* Andrej Rubľov
* Rurik
* Andrej Dmitrijevič Sacharov
* Dmitrij Donský
* Sergij Radonežský
* Lev Nikolajevič Tolstoj
* Ivan Sergejevič Turgenev
* Fiodor Fiodorovič Ušakov
* Nikita Sergejevič Chruščov
* Konstantin Eduardovič Ciolkovskij
* Piotr Iľjič Čajkovskij
* Anton Pavlovič Čechov
* Fiodor Ivanovič Šaľapin
* Jurij Dolgorukij
* Jaroslav I. Múdry
* Lev Ivanovič Jašin

## Pozri aj
*  Najväčší Slovák 
*  Il più grande italiano di tutti i tempi
*  Největší Čech 
*  Unsere Besten 
*  Le Plus Grand Français de tous les temps
*  100 Greatest Britons 
*  The Greatest American
*  El Español de la Historia
*  Suuret suomalaiset
*  Great South Africans

## Externé odkazy
* Výsledky na oficiálnych stránkach 

## Zdroj

Kategória:Televízne súťaže
Kategória:Kultúra v Rusku
Kategória:Ruské osobnosti
Deutsche Reichsbahn (NDR)

thumb|Logo spoločnosti Deutsche Reichsbahn.
**Deutsche Reichsbahn** boli národná železničná spoločnosť (unitárna železnica vo vlastníctve štátu) Nemeckej demokratickej republiky, jestvujúca v rokoch 1949 až 1993. Niesla tradičný, už skôr pre nemecké železnice používaný názov. Po zjednotení Nemecka bola k 1. januáru 1994 začlenená do spoločnosti Deutsche Bahn (DB).

Deutsche Reichsbahn používala skratku **DR** a bol jej pridelený UIC kód **50**. Po zániku spoločnosti a prechodnom období bol tento kód pridelený inej, novovzniknutej železničnej spoločnosti - *[[ŽFBH]] - Železnice Bosny a Hercegoviny*, kým skratku (VKM) teraz používa Deutsche Regionalbahn.

## Referencie

## Zdroj
*

Kategória:Železničné spoločnosti
Kategória:Nemecká demokratická republika
Kategória:Podniky v NDR
Politická geografia

**Politická geografia** je čiastková vedná disciplína humánnej geografie. Predmet výskumu politickej geografie je veľmi široký, neustále sa mení, v zásade však ide o skúmanie pôsobenia politických subjektov a javov v priestore, ako aj vplyv jednotlivých prvkov priestoru na politické subjekty a javy. Od počiatku politickej geografie je najdôležitejším predmetom jej výskumu problematika štátu. Politická geografia má interdisciplinárny charakter a je tak geografickou vedou, ako aj politickou vedou. 

## Literatúra
* Petr Jehlička, Jiří Tomeš, Petr Daněk: *Stát, prostor, politika: vybrané otázky politické geografie*. Praha : Univerzita Karlova, Přírodovědecká fakulta, 2000. 274 s. ISBN 80-238-5566-2

## Referencie

## Pozri aj
* Geopolitika


Kategória:Humánna geografia
We Are the World (album)

***We Are the World*** bol album, ktorý v roku 1985 nahrala a vydala superskupina USA for Africa ako charitatívny projekt proti hladomoru v Etiópii. Kľúčovou skladbou celého albumu bol jediný jeho singel, ktorý vyšiel pod zhodným názvom. Ako prídavok k titulnej nahrávke bolo na albume ďalších deväť predtým nepublikovaných skladieb od účinkujúcich ako napríklad Prince, Bruce Springsteen, Tina Turner a ďalší.

Z albumu sa predali tri milióny kópií. Podľa časopisu Billboard z 27. apríla 1985 s tento album udržal v rebríčku dva týždne na prvej pozícii. Bol to úspech akým sa dovtedy pýšili iba skupiny The Beatles a The Rolling Stones.

## Zoznam skladieb
; Strana 1
# USA for Africa - „We Are the World“ (Michael Jackson, Lionel Richie) – 7:02
# Steve Perry - „If Only for the Moment, Girl“ (Randy Goodrum, Steve Perry) – 3:44
# The Pointer Sisters - „Just a Little Closer“ (Robbie Nevil, Mark Mueller) – 3:53
# Bruce Springsteen & The E Street Band - „Trapped“ (koncertná verzia) (Jimmy Cliff) – 5:11
; Strana 2
# Northern Lights - „Tears Are Not Enough“ (David Foster, Bryan Adams, Jim Vallance) – 4:21
# Prince & The Revolution - „4 the Tears in Your Eyes“ (Prince) – 2:45
# Chicago - „Good for Nothing“ (Richard Marx, Robert Lamm, David Foster) – 3:35
# Tina Turner - „Total Control“ (Martha Davis, Jeff Jourard) – 3:38
# Kenny Rogers - „A Little More Love“ (Thom Schuyler, Fred Knobloch) – 2:54
# Huey Lewis and the News - „Trouble in Paradise“ (koncertná verzia) (Johnny Colla, Bill Gibson, Chris Hayes, Sean Hopper, Huey Lewis, Mario Cipollina) – 4:34

## Pozícia v rebríčkoch

## Produkcia
* Executive Producer: Ken Kragen
* Album Supervisor: Humberto Gatica

## Referencie

## Externé odkazy
* http://www.usaforafrica.org/

## Zdroj

Kategória:Hudobné albumy z 1985
Kategória:USA for Africa
USA for Africa

**USA for Africa** (United Support of Artists for Africa) je názov superskupiny, v ktorej sa pod vedením Harryho Belafonteho, Stevie Wondera, Lionela Richieho a Michaela Jacksona spojilo štyridsaťpäť prevažne amerických slávnych hudobníkov. Skupina bola v roku 1985 zostavená špeciálne pre nahratie slávneho hitu „We Are the World“, ktorý sa stal hitom číslo jeden v rebríčkoch Spojených štátov a Spojeného kráľovstva.

Celý výťažok z produkcie superskupiny bol prevedený do fondu USA pre Afriku, ktorý v rokoch 1984-85 organizoval realizáciu finančnej podpory obetiam hladomoru v Etiópii. V súvislosti s touto udalosťou sa v niektorých kruhoch vzniesla kritika na to, že peniaze nakoniec neskončili v rukách postihnutých ale u zástupcov militaristickej vlády postihnutej oblasti.

## Účastníci projektu

* Dan Aykroyd (iba jeden Kanaďan a aj jeden z dvoch, ktorí nepochádzali z USA)
* Harry Belafonte
* Lindsey Buckingham (Fleetwood Mac)
* Kim Carnes
* Ray Charles
* Bob Dylan
* Sheila E.
* Bob Geldof (jediný zo superskupiny Band Aid, jediný Ír a aj jeden z dvoch, ktorí nepochádzali z USA)
* Hall & Oates (Daryl Hall a John Oates)
* James Ingram
* Jackie Jackson
* La Toya Jackson
* Marlon Jackson
* Michael Jackson
* Randy Jackson
* Tito Jackson
* Al Jarreau
* Waylon Jennings

* Billy Joel
* Cyndi Lauper
* Huey Lewis and the News (Sean Hopper, Bill Gibson, Johnny Colla, Mario Cipollina a Chris Hayes)
* Kenny Loggins
* Bette Midler
* Willie Nelson
* Jeffrey Osborne
* Steve Perry (spevák skupiny Journey)
* The Pointer Sisters (Anita Pointer, Bonnie Pointer a Ruth Pointer)
* Lionel Richie
* Smokey Robinson
* Kenny Rogers
* Diana Ross
* Paul Simon
* Bruce Springsteen
* Tina Turner
* Dionne Warwick
* Stevie Wonder

## Zdroj


Kategória:Superskupiny
Martin Husovský

**Martin Husovský** (* 10. november 1984, Prešov) je slovenský spevák, klávesista, skladateľ. Známy je z pôsobenia v prešovskej skupine Komajota.

## Život
Aktuálne študuje masmediálnu komunikáciu na filozofickej fakulte v Prešove. Od roku 2005 pôsobí ako spevák a klávesák v skupine Komajota. Žije v Prešove s manželkou Veronikou ktorá je herečka a speváčka.

## Kariéra
Začínal v hudobnej skupine Nuda ako klávesák. Po rozchode so skupinou v roku 2005 vstúpil do skupiny Raindown, avšak po čase túto skupinu odpustil a založil spolu s bubeníkom Stanislavom Čorejom skupinu Komajota. V roku 2006 sa aj so skupinou zúčastnil súťaže US Steel Talent Night, kde sa umiestnili na druhom mieste. Do pozornosti sa dostali najmä albumom Časopriestor a hudobným videoklipom ku skladbe „Ráno v novinách“.

V roku 2007 skupina získala Slávika v kategórii Objav roka. Skupina dosahovala úspech na Slovensku aj v Česku.

## Diskografia
### So skupinou Komajota
* ''Časopriestor'' (2007) 
* ''Bludisko'' (2008)
* ''Kolobeh'' (2010)
* ''Druhé Slnko'' (2015)
* ''Priame prenosy'' (2016)
* *[[Potrubis (album)|Potrubis]]* (2018)

### So skupinou Nuda
* *[[Ty si svetlom v tme]]* - Hope Records/Forza Music, CD (2005)

### Iné
* *Uspávanky - [[Katarína Koščová]], Martin Husovský, [[Veronika Husovská]]* - Slnkorecords, CD, 2009 
* *Real Time Live 2006 - [[S2G Band]]* - Studio LUX, CD, 2022 (produkcia albumu)
* *Len kvôli nám - [[Janais]] a Martin Husovský*, singel, 2022

## Referencie

## Externé odkazy
* Rozhovor s Martinom Husovským (Komajota) 

Kategória:Komajota
Kategória:Slovenskí popoví speváci
Kategória:Slovenskí popoví klávesisti
Kategória:Slovenskí rockoví speváci
Kategória:Slovenskí rockoví klávesisti
Kategória:Slovenskí skladatelia modernej hudby
Kategória:Osobnosti z Prešova
Music Box

**Music Box TV** bola súkromná hudobná televízna stanica, vysielajúca od 2. decembra 2002 na území Slovenska a od 1. októbra 2003 aj na území Česka.

Televízia bola zameraná hlavne na mládež vo veku 12 – 29 rokov. Vysielala 24 hodín nonstop, 7 dní v týždni. Išlo o interaktívnu televíziu, kde diváci mohli ovplyvňovať priebeh vysielanej skladby zavolaním na audiotextové číslo alebo zaslaním SMS-ky. Diváci si mohli vybrať z celkovo 3000 videoklipov či už domácich alebo zahraničných interpretov. Interaktívne vysielanie bolo zabezpečené softvérovým systémom, ktorého majiteľom je holandská spoločnosť AGM.

Vo februári 2003 ako prvá televízia v strednej a východnej Európe poskytla na svojej obrazovke aj možnosť chatovať. 

V Česku a na Slovensku mal Music Box možnosť sledovať až 945 000 domácností, čo predstavovalo asi 2 500 000 potencionálnych divákov.

Vysielateľom stanice bol McBoxs d.o.o. a dodávateľom obsahu bola TV KOŠICE: DNES s.r.o.(CREATV spol. s r.o.). Music Box TV ostal dnes už iba ako názov pre skupinu hudobných televíznych kanálov spoločnosti McBoxs d.o.o. v spolupráci s TV SERVICES, a.s..

Hudobné televízne stanice Senzi TV, Folklorika TV a Lala TV patria do skupiny Music Box TV. Folklorika TV patrila súčasne aj do skupiny Telekom. Senzi TV patrila do roku 2016 do skupiny JOJ Group.

## Music Box Awards

## Referencie

Kategória:Televízne stanice na Slovensku
Kategória:Televízne stanice v Česku
Kategória:Hudobné televízne stanice
Kategória:Vzniklo v 2002
Epidauros (rozlišovacia stránka)

**Epidauros** () môže byť:
* staroveké grécke mesto, pozri Epidauros
* v gréckej mytológii zakladateľ mesta Epidauros, pozri Epidauros (mytológia)
* olympijský víťaz v roku 137, pozri Epidauros z Alexandrie 
* kraj v juhovýchodnej časti Lakónie na Peloponéze, pozri Epidauros Limerský
Epidauros (mytológia)

**Epidauros** (*Epidauros*) je v gréckej mytológii syn argejského kráľa Arga a jeho manželky Euadné, dcéry riečneho boha Strymóna. 

Antický autor Apollodoros uvádza, že Argov syn Epidauros mal troch bratov Ekbasa, Peira a Kriasa, ktorý po smrti otca nastúpil v Argu na trón. Podľa Pausania argejský kráľ Argos mal len dvoch synov, svojho nástupcu Forba a Peirasa. Keď Pausanias v druhom storočí navštívil v Argolide mesto Epidauros, od miestnych ľudí sa dopočul, že zakladateľom ich mesta bol Epidauros, syn boha Apolóna, zatiaľčo Argejčania mu tvrdili, že otcom Epidaura bol argejský kráľ Argos a Eliďania, že Tantalov syn Pelops.

## Referencie

Kategória:Postavy gréckej mytológie
Emmylou Harris

**Emmylou Harris** (* 2. apríl 1947, Birmingham, Alabama, USA) je americká hudobníčka, hudobná producentka a skladateľka. Spolupracovala s mnohými hudobníkmi, medzi nich patrili aj Mark Knopfler, Linda Ronstadt, Willie Nelson, Bob Dylan, Bruce Springsteen a Neil Young.

Odhaduje sa, že Harris predal po celom svete viac ako 15 miliónov nahrávok.

## Diskografia
### Štúdiové albumy
* 1970: *Gliding Bird*
* 1975: *Pieces of the Sky*
* 1975: *Elite Hotel*
* 1977: *Luxury Liner*
* 1978: *Quarter Moon in a Ten Cent Town*
* 1979: *Blue Kentucky Girl*
* 1980: *Roses in the Snow*
* 1981: *Evangeline*
* 1981: *Cimarron*
* 1983: *White Shoes*
* 1985: *The Ballad of Sally Rose* 
* 1986: *Thirteen*
* 1987: *Angel Band*
* 1989: *Bluebird*
* 1990: *Brand New Dance*
* 1993: *Cowgirl's Prayer*
* 1995: *Wrecking Ball*
* 2000: *Red Dirt Girl*
* 2003: *Stumble into Grace*
* 2008: *All I Intended to Be*
* 2011: *Hard Bargain*

## Iné projekty

## Externé odkazy
* Oficiálne stránky

## Zdroj
* 

Kategória:Country speváčky USA
Kategória:Folkové speváčky USA
Kategória:Popové speváčky USA
Kategória:Rockové speváčky USA
Kategória:Gitaristky
Kategória:Country gitaristi USA
Kategória:Folkoví gitaristi USA
Kategória:Popoví gitaristi USA
Kategória:Rockoví gitaristi USA
Kategória:Skladatelia modernej hudby USA
Kategória:Speváci-skladatelia USA
Kategória:Hudobní producenti USA
Kategória:Držitelia ceny Grammy
Kategória:Osobnosti z Birminghamu (Alabama)
Gamla bron

**Gamla bron** () je najstarší most v Umeå, ponad rieku Ume. Má dĺžku 301 m, bol postavený v roku 1863 a v súčasnosti je prístupný len pre peších a cyklistov.

Až do začiatku 19. storočia bol prechod cez Ume možný len kompami, v zimných mesiacoch po ľade. Počas ruskej okupácie v 1809 bol postavený plávajúci most z guľatiny, no vydržal len do nasledujúcej jari. Trvalé spojenie brehov rieky bolo považované za príliš nákladné, až Gustaf Munthe, ktorý nastúpil do úradu guvernéra provincie Västerbotten v 1854, sa začal intenzívnejšie zaujímať o možnosť stavby mosta. Celkové náklady na výstavbu boli odhadnuté na 86 000 švédskych korún.

Výstavba začala v 1860, ukončená bola v 1863, kedy bol aj most slávnostne otvorený. Konštrukcia mosta bola pôvodne drevená, po cca desiatich rokoch bola nahradená oceľou. Dlhší čas museli cestujúci platiť mýto, pokiaľ chceli po moste prejsť.

## Zdroj
* 

Kategória:Umeå
Kategória:Mosty vo Švédsku
Albano Carrisi

**Albano Carrisi** (* 20. máj 1943, Cellino San Marco) je taliansky spevák, herec a vinár. Jeho umelecké meno je **Al Bano** alebo **Al Bano Carrisi**.

Narodil sa v mestečku Cellino San Marco, v apulskej provincii Brindisi, kde stále žije. Jeho matka ho pomenovala Albano, pretože keď sa za druhej svetovej vojny narodil, jeho otec bojoval v Albánsku v talianskej armáde. Debutoval v roku 1966 ako spevák, na festivale delle Rose a v televízii. Čoskoro nato začal hudobnú spoluprácu s Rominou Power (dcéra amerického herca Tyrona Powera), ktorú si vzal v roku 1970. Spievali ako duo Al Bano & Romina Power takmer tridsať rokov, ich pesničky boli populárne najmä v Taliansku, Rakúsku, Francúzsku, Španielsku, Rumunsku, Nemecku a vo východnej Európe. Po prvom hite „Sharazan“ sa v roku 1982 zúčastnili na festivale v San Reme s piesňou „Felicità“, ktorá skončila druhá. Prvú cenu vyhrali v roku 1984 s piesňou „Ci sarà“. Medzi ich najväčšie hity patria: „Nostalgie canaglia“ a „Libertà!“. 

Al Bano sa v roku 1996 vydal na sólovú dráhu a v roku 1999 sa s Rominou Power rozviedol. V roku 2000 sa Al Bano vrátil na pódium Eurovízie. Počas kariéry predal viac ako 165 miliónov albumov po celom svete.

S Rominou Power má syna (Yari) a tri dcéry. (Ylenia, Cristel a Romina Jr) Al Bano má ešte jedného syna (Albano Giovanni) a jednu dcéru (Jasmine Caterina) z nemanželského vzťahu s herečkou Loredana Lecciso, ktorý sa v roku 2005 rozpadol.

## Iné projekty

## Externé odkazy
* Oficiálne stránky  
* 

## Zdroj
* 

Kategória:Talianski popoví speváci
Kategória:Talianski televízni herci
Krisón z Himery

**Krisón** (*Krisón*) bol trojnásobný olympijský víťaz behu na jedno stadion v piatom storočí pred Kr.

Krisón z Himery zvíťazil v behu na jedno stadion na olympijských hrách v rokoch 448, 444 a 440 pred Kr. Antický autor Pausanias uvádza, že Atény a Sparta uzatvorili mier na tridsať rokov a vymedzili si vlastné záujmové sféry v treťom roku po olympijských hrách, keď zvíťazil Krisón z Himery. Všetky tri olympijské víťazstvá Krisóna uvádza aj historik Diodoros, a to v súvislosti s datovaním udalostí, ktoré sa v tých rokoch udiali v starovekom Ríme a Grécku.

Beh na jedno stadion bola najstaršia disciplína, v ktorej sa na hrách súťažilo. Zavedenie behu na dve stadiá (diaulos) sa uskutočnilo na 14. hrách v roku 724 pred Kr. Vzdialenosť stadia (600 stôp) sa pohybovala zhruba od 175 do 200 metrov (olympijské stadion 192,27 metra).

## Referencie a bibliografia

## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Nora Blahová

**Nora Blahová** (vlastným menom **Eleonóra Bencúrová**; * 4. február 1943, Topoľčany) je slovenská speváčka.

## Známe hity
:„Neveríš uveríš“ (Joe Dassin, Pierre Delanoë/Ivan Úradníček)
:„Bronzové leto“ (Teodor Šebo-Martinský/Ján Turan)
:„Mosty“ (duet so Zdenom Sychrom) (Peter Raymond/Vít Ilek)
:„V hlbokom tichu“ (Salvatore Adamo/Boris Droppa)
:„Nápoj z mušlí“ (Nicola Di Bari/Nora Blahová)
:,,Nedeľa" (Barry Mason/Ivan Úradníček)
: ,,,Malá krížovka s modrou tajničkou" (Jacques Datin/Tomáš Janovic)

## Diskografia
* (1970) - *Nora Blahová/Marcela Laiferová* - *V hlbokom tichu/Hráč* (7", Mono) - *[[Supraphon]] 0 43 1057*
* (1971) - *Nora Blahová* - *Bronzové leto/Nedeľa* (7", Mono, Mul) -* [[Opus (slovenské hudobné vydavateľstvo)|Opus]] 90 43 0038*
* (2014) - *Nora Blahová - Neveríš-uveríš*, CD - Hudobné poklady''

## Externé odkazy
* Nora Blahová: Nič neľutujem! Ani štyri sobáše 
* Nora Blahová na Discogs
* Speváčka Nora Blahová v relácii Túto hudbu mám rád

## Referencie

Kategória:Slovenské popové speváčky
Kategória:Osobnosti z Topoľčian
Romina Powerová

**Romina Francesca Powerová** (; * 2. október 1951, Los Angeles, USA) je americká popová speváčka a herečka.

Narodila sa v Los Angeles ako najstaršia dcéra herca Tyrona Powera a jeho druhej manželky, herečky Lindy Christian. Po rozvode rodičov v roku 1956 Romina aj s mladšou sestrou Taryn cestovali s matkou po mnohých krajinách. Veľkú časť detstva prežili v Mexiku a Taliansku. Záujem o hudbu u nej podnietili muzikály a jej tvorbu ovplyvnili najmä Beatles a Bob Dylan, ktorí ju inšpirovali ku skladaniu svojich prvých piesní. Vysokoškolské štúdium absolvovala v Anglicku a aktívne hovorí piatimi jazykmi.

Od 14. rokov sa objavila v niekoľkých talianskych filmoch a práve tam v roku 1960 spoznala herca a speváka, neskoršieho (od roku 1970) manžela Albana Carrisiho. Vytvorili spevácke duo Al Bano & Romina Power, ktoré sa rýchlo stalo populárne v Taliansku a výrazné úspechy dosiahlo aj v Nemecku, Rakúsku, Španielsku, Francúzsku, Grécku, Latinskej Amerike aj východnej Európe. Ich albumy vyšli v niekoľkých jazykoch a reedíciách. Spoluprácu úspešnej dvojice narušil rozvod manželstva (z ktorého má štyri deti) v roku 1999, no čiastočne ju obnovili v roku 2013.

V roku 2005 bola Romina v porote talianskeho televízneho programu *Ballando con le Stelle*, o rok neskôr usporiadala prevažne v Miláne niekoľko výstav svojich obrazov. V roku 2007 kúpila dom v Sedone v Arizone, kde sa natrvalo presťahovala. V roku 2012 vydala album *Da Lontano* a v lete roku 2013 vystúpila s Al Banom na koncerte v Moskve.

## Iné projekty

## Externé odkazy
* Oficiálna stránka speváčky 

## Zdroj

Kategória:Popové speváčky USA
Kategória:Osobnosti z Los Angeles
Ján XXI.

**Ján XXI.** (rodným menom *Pedro Julião*; * 1215, Lisabon, Portugalsko – † 20. máj 1277, Viterbo, Taliansko) bol 187. pápež rímskokatolíckej cirkvi. Pápežský úrad zastával od 8. septembra 1276 do svojej smrti.

## Začiatok kariéry
Narodil sa okolo roku 1210/20 v Lisabone v Portugalsku. V roku cca. 1240 absolvoval slobodné umenie v Paríži a neskôr učil medicínu na univerzite v Siene. V roku 1272 ho Gregor X. vymenoval za arcibiskupa a svojho osobného lekára. Napísal mnoho hodnotných vedeckých a filozofických diel.

## Pápežstvo
Pápež Ján XX. nikdy neexistoval, meno Ján XXI. si zvolil kvôli zmätenému počítaniu pápežov s menom Ján. Ako pápež sa utiahol do cely vo svojom paláci a úradne záležitosti prenechával kardinálovi Orsinimu (neskoršiemu Mikulášovi III.). Obnovil konkláve a potrestal tých, čo boli zodpovední za nedávne neporiadky vo Viterbe. Plánoval aj križiacku výpravu. Obnovil rokovania s Gréckou cirkvou.
Zomrel 20. mája 1277 niekoľko dní potom, ako sa naňho zrútila povala.

## Referencie

## Zdroj
* 

## Iné projekty

## Externé odkazy
* Sebastião Gusmão: ''A obra filosófica e médica de Pedro Hispano (Papa João XXI)'', in: Revista Médica de Minas Gerais 14,3 (2004), S. 208-214  
* J. P. Kirsch: Art. ''Pope John XXI (XX)'', in: ''The Catholic Encyclopedia'', Bd. VIII (1910) 
* Salvino Leone: ''John XXI: The physician who became pope''  
* Joke Spruyt: ''Peter of Spain" (2001), in: ''Stanford Encyclopedia of Philosophy''

Kategória:Narodenia v 1215
Kategória:Úmrtia 20. mája
Kategória:Úmrtia v 1277
Kategória:Portugalskí pápeži
Kategória:Osobnosti na portugalských poštových známkach
Kategória:Osobnosti z Lisabonu
Pleisthenes

**Pleisthenes** alebo **Pleisthenés** () môže byť v gréckej mytológii:
* syn mykénskeho kráľa Thyesta, pozri Pleisthenes (syn Thyesta)
* syn mykénskeho kráľa Atrea, pozri Pleisthenes (mytológia)
* syn tesálskeho kráľa Akasta, pozri Pleisthenes (syn Akasta)
Nikola Lomnická

**Nikola Lomnická** (* 16. august 1988, Nitra) je slovenská atlétka, ktorá sa venuje hodu kladivom.

Je sestrou kladivára Marcela Lomnického. Vyštudovala manažment športu a rekreológie na University of Georgia. Jej osobný rekord je 68,91 m, dosiahla ho 19. apríla 2014 vo Walnute v USA. Na mítingu Georgia Tech Yellow Jacket Invitational v Athense (68,15) sa jej podarilo splniť limit na ME 2014 v Zürichu.

## Univerziáda Kazaň 2013
Na univerziáde v Kazani 2013 obsadila výkonom 65,78 m 7. miesto.

## Externé odkazy
* Profil na atletickej stránke University of Georgia   
* Profil na stránke IAAF 

## Zdroje
* http://sport.sme.sk/c/7152610/kladivarka-lomnicka-splnila-limit-na-me-v-zrichu.html
* http://www.osporte.sk/?id_cat=99&news=170897

Kategória:Slovenskí kladivári
Kategória:Osobnosti z Nitry
Pleisthenes (mytológia)

**Pleisthenes** alebo **Pleisthenés** (*Pleisthenes/iný prepis Pleisthenés*) je v gréckej mytológii syn mykénskeho kráľa Atrea a jeho manželky Aeropé, podľa inej verzie syn Pelopa.

V gréckych mýtoch o jeho pôvode nevládne zhoda. Podľa najznámejšej verzie bol synom mykénskeho kráľa Atrea, ktorý bol otcom aj Agamemnóna a Menelaa, hlavných postáv Homérových eposov. Narodil sa v Mykénach. Ako malého chlapca ho odtiaľ uniesol otcov brat Thyestes, ktorý s ním po nevydarenom pokuse o prevzatie vlády ušiel do cudziny. Pleisthena potom vychovával k nenávisti k vlastnému otcovi.

Keď Pleisthenes dospel, poslal ho do Mykén zavraždiť svojho otca. Atreus však Pleisthena v sebaobrane prebodol a až nad jeho mŕtvolou zistil, že zabil vlastného syna. Zabitím Pleisthena sa tak začali vypĺňať najkrvavejšie stránky knihy starých mýtov v boji o mykénsky trón. Atreus potom z pomsty zabil dvoch Thyestových synov Tantala a mladšieho Pleisthena, ktorý sa volal rovnako ako jeho syn a poslal k bratovi posla s návrhom, aby sa udobrili a pozval ho pritom na slávnostnú hostinu, kde mu predložil pečené mäso z jeho rozsekaných synov, na tzv. *„Thyestovej hostine“*.

Seriál vrážd na mykénskom hrade tým neskončil. Thyestov syn Aigisthos zavraždil Atrea a neskôr Atreov syn Agamemnón zavraždil Thyesta. Keď potom Agamemnón odišiel do trójskej vojny, Aigisthos mu zviedol manželku Klytaimnéstru a Agamemnóna po návrate z vojny počas slávnostnej hostiny nechal zavraždiť a sám sa zmocnil mykénskeho trónu.

## Referencie a bibliografia

Kategória:Postavy gréckej mytológie
Peter Tichý

**Peter Tichý** (* 12. marec 1969, Žilina) je slovenský atlét, ktorý sa venuje maratónskemu behu, ultramaratónu a športovej chôdzi. Reprezentoval Slovensko v chôdzi na olympiáde v Atlante 1996 (32. miesto na 50 km) a v Sydney 2000 (17. miesto na 50 km). Titul Chodec roka získal v rokoch 1998, 2000 a 2002. S manželkou Janou má 2 deti, syna Petra a dcéru Anetu.

## Športová kariéra
Od 10tich rokov sa začal pravidelne zúčastňovať na atletických pretekoch. Jeho prvým klubom bol klub TJ ZVL Kysucké Nové Mesto, kde začínal pod vedením trénera Jaroslava Srholca st. Je niekoľkonásobným majstrom Slovenska a Československa v chôdzi v kategóriách žiakov, dorastu a juniorov.

Majstrom Slovenska v chôdzi v kategórií mužov sa stal v roku 1990. Neskôr sa začal venovať aj maratónskemu behu, kde sa mu podarilo vybojovať majstrovský titul v roku 2004. 

## Víťazstvá v maratónoch
* Liptovský maratón 2003, 2005, 2006 (2009 - 2. miesto, 2010 - 3. miesto) 
* Rajecký maratón 2004 (2010 - 2. miesto, 2005 - 3. miesto) 
* Záhorácky maratón 2004 (2006, 2007, 2010 - 2. miesto) 
* Maratón Perly Karpát 2006, 2010 (2008 - 2. miesto) 
* Kysucký maratón 2007 (2003, 2004, 2005, 2006 - 2. miesto) 
* Považský maratón 2008 
* Malokarpatský maratón 2009 
* Vianočný CyS maratón 2003, 2006, 2008, 2010, 2011, 2012 

## Ocenenia
* 2009 Čestné uznanie SOV za dlhodobú aktivitu pri šírení olympizmu 
* 2007 Športovec mesta Čadca 
* 2007 atlét roka SR - v kategórii veteráni 
* 2007 ocenenie za celoživotný prínos v rozvoji slovenskej chôdze (od časopisu Spravodaj chôdze)
* 2005 Športovec mesta Čadca 
* 2000 2. miesto v ankete Atlét roka 
* 2000 Osobnosť Kysúc 
* 2001 Cena mesta Kysucké Nové Mesto 
* 1998, 2000, 2002 Chodec roka

## Externé odkazy
* Profil na stránke osobnosti.sk
* Oficiálna stránka

Kategória:Slovenskí chodci
Kategória:Slovenskí maratónski bežci
Kategória:Slovenskí olympionici
Kategória:Atléti na Letných olympijských hrách 1996
Kategória:Atléti na Letných olympijských hrách 2000
Kategória:Osobnosti zo Žiliny
Protektorát

**Protektorát** (lat. *protectio* - *ochrana*) je označenie pre formu štátneho zriadenia. Ide o formálne autonómny štátny útvar, ktorý je pod ochranou alebo priamou správou iného štátu, prípadne spoločenstva štátov. Protektoráty bývajú zriadené buď na základe medzinárodnej zmluvy, alebo tak, že dovtedajší suverénny štát strpí jeho jednostranné vyhlásenie zo strany ochrancu (silnejšieho štátu). Ide o medzistupeň medzi kolóniou a plne suverénnym štátom, pretože vzťah medzi protektorátom a ochraňujúcim štátom je stále medzinárodnoprávny.

V protektorátoch síce jestvuje autonómna štátna správa, tá je však podriadená protektorovi či nejakému inému správcovi, ktorého dosadzuje ochraňujúci štát. V stredoeurópskom povedomí figuruje najväčšmi Protektorát Čechy a Morava z obdobia druhej svetovej vojny. Vo svete je známy napr. prípad Sudánu, ktorý bol spoločným protektorátom Veľkej Británie a Egypta v rokoch 1899–1956. 

## Referencie


## Pozri aj
*Suverenita (právo)
*Mandátne územie

## Zdroj
*

Kategória:Formy vlády
Rádio Ragtime

**Rádio Ragtime** bola slovenská regionálna súkromná rozhlasová stanica stanica vysielajúca od 1. mája 1993 do 30. septembra 1999 z Bratislavy. Spočiatku sa jej vysielanie dopoludnia delilo s univerzitným Rádiom Zóna, ale to 1. marca 1995 zaniklo a Ragtime prešiel na celodenný vysielací čas.

Rádio bolo v slovenskom rozhlasovom éteri výnimočné tým, že hudobne bolo ako prvé, a vtedy ako jediné zamerané na alternatívnu, progresívnu hudbu a vysielanie relácii pre náročného poslucháča.

Z dnešného pohľadu je toto rádio považované za kultové.

Viacero z bývalých členov tímu Rádia Ragtime dnes pôsobí vo verejnoprávnom Rádiu _FM, ktoré sa taktiež zameriava na hudbu a programy mimo stredného prúdu.

## Externé odkazy
* Stránky rádia
* Fanpage na facebooku
* Skupina na facebooku
* Soundcloud

Ragtime
Ragtime
Kategória:Kultúra v Bratislave
Kategória:Vzniklo v 1993
Kategória:Zaniklo v 1999
Dórieus

**Dórieus** () môže byť:
* syn spartského kráľa Anaxandrida II., pozri Dórieus (Sparta)
* trojnásobný víťaz v pankratiu na starovekých olympijských hrách, pozri Dórieus z Rodu
* staroveký grécky básnik, pozri Dórieus (básnik)
Dušan Hendrych

Prof. JUDr. **Dušan Hendrych** (* 26. december 1927, Most) je český odborník na správne právo a emeritný profesor Právnickej fakulty Karlovej univerzity.

## Život
Na pražskej právnickej fakulte pôsobil ako vedúci katedry správneho práva a správnej vedy, zameriaval sa predovšetkým na všeobecné otázky správneho práva, administratívnu vedu a organizáciu verejnej správy. Publikoval tiež v odbore ústavného práva. Okrem toho bol členom rady doktorandského študijného programu verejná a sociálna politika na Fakulte sociálnych vied Karlovej univerzity, vedeckej rady Technickej univerzity v Liberci, akademickej rady inštitútu CEVRO v Prahe a redakčných rád časopisov *Právní rozhledy* a *Správní právo*.

## Niektoré diela
* *Správní právo. Obecná část*, C. H. Beck
* *Ústava České republiky : komentář*, C. H. Beck
* *Právnický slovník*, C. H. Beck
* *Správní věda : teorie veřejné správy*, ASPI

## Zdroj
* 

Kategória:Českí právnici
Kategória:Vyučujúci na Právnickej fakulte Karlovej univerzity
Kondomínium (medzinárodné právo)

náhľad|Bosna a Hercegovina (belasou) v rámci Rakúsko-Uhorska.
**Kondomínium** (z latinského *condominia*) je územie pod spoločnou správou (zvrchovanosťou) dvoch a viac štátov (mocností). V histórii vznikali väčšinou ako výsledok kompromisu sporov. Kondomínia zväčša nemajú dlhú existenciu, pretože býva problémom zúčastnených strán dlhodobo sa dohodnúť, výnimku tvorí dodnes fungujúce kondomínium Andorra (vďaka tomu, že nemá veľký strategický význam).

## Najznámejšie kondomínia
* **[[Anglo-egyptské kondomínium]]** – spoločné britsko-egyptské kondomínium v ​​Afrike v rokoch 1899 – 1956, s výrazne väčším slovom Britov. Keď sa Egypt stal v roku 1914 britským protektorátom, resp. v roku 1922 vyhlásil nezávislosť, vládli v Sudáne iba Briti. Až v roku 1936 bola anglo-egyptskou zmluvou časť správy vrátená do rúk Egypťanom. 

* **[[Moresnet|Neutrálny Moresnet]]** – prusko-holandské (neskôr belgické) kondomínium v ​​rokoch 1816 – 1919. Bolo to drobné európske neutrálne územie o veľkosti zhruba , ktoré existovalo preto, že jeho dvaja veľkí susedia neboli schopní sa dohodnúť, komu z nich má patriť, takže sa rozhodli vytvoriť z neho neutrálne územie, na ktorého vláde by sa mohli podieľať rovným dielom. 

* **[[Bosna a Hercegovina (kondomínium)|Bosna a Hercegovina]]** – v rámci Rakúsko-Uhorska v rokoch 1908 – 1918 kondomínium medzi Rakúskom a Uhorskom, spadajúce pod spoločné ministerstvo financií.

* **[[Kondomínium Nové Hebridy|Nové Hebridy]]** – dnes Vanuatu, anglo-francúzske kondomínium v ​​rokoch 1906 – 1980.

* **[[Samojské ostrovy]]** – kondomínium Nemecka, Veľkej Británie a USA v rokoch 1889 – 1899, Na berlínskej konferencii v roku 1899 si tieto mocnosti rozdelili sféry vplyvu. Súostrovie bolo rozdelené 171. poludníkom. Západná časť bola spravovaná Nemeckom, východná USA. Na počiatku 1. svetovej vojny bola nemecká (západná) časť Samoy obsadená Novým Zélandom, ktorý ostrovy spravoval až do roku 1962 ako mandátne územie Spoločnosti národov, neskôr ako poručenské územie OSN. 1. januára 1962 bola vyhlásená nezávislosť na základe referenda. Východná časť zostala naďalej pod správou USA ako Americká Samoa.

* **[[Nauru]]** – kondomínium Austrália, Nového Zélandu a Spojeného kráľovstva v rokoch 1923 – 1942 resp. 1947 – 1968. Predtým patrilo ako kolónia Nemeckému cisárstvu.

* **[[Nezávislý štát Chorvátsko]]** – kondomínium, resp. satelitný štát fašistického Talianska a nacistického Nemecka v rokoch 1941 – 1943.

* **[[Andorra]]** – *de facto* kondomínium Španielska a Francúzska už od roku 1278, v súčasnosti nezávislý štát (kniežatstvo) pod ochranou oboch susedných štátov. Dokonca má dvoch oficiálnych predstaviteľov (diarchia) a to francúzskeho prezidenta a španielskeho biskupa zo Seo de Urgell, ktorí sú ale zastupovaní miestnymi zástupcami.

## Pozri aj
* Mandátne územie
* Kolonializmus
* Protektorát
* Slobodné mesto

## Zdroj
*

Kategória:Medzinárodné právo
Kategória:Politická geografia
Kategória:Kolonializmus
Anglo-egyptské kondomínium

**Anglo-egyptské kondomínium** alebo **Anglo-egyptský Sudán** bolo označenie dnešného Sudánu v rokoch 1899 – 1956. V tomto období Sudán spravovali dva štáty: susedný Egypt a Spojené kráľovstvo. Kondomínium síce znamená spoločnú správu, ale keďže aj samotný Egypt bol závislý od Spojeného kráľovstva, možno Anglo-egyptský Sudán započítavať do Britskej ríše.

## Referencie


## Pozri aj
*Kolonializmus
*Kondomínium
*Mandátne územie

## Zdroj
*

Kategória:Dejiny Sudánu
Kategória:Zaniknuté štáty Afriky
Metro-Goldwyn-Mayer

**Metro-Goldwyn-Mayer Studios Inc.**&nbsp;(alebo **Metro-Goldwyn-Mayer Pictures**,&nbsp;**Metro-Goldwyn-Mayer**, skrátene **MGM**), je americká spoločnosť, zaoberajúca sa distribúciou a produkciou filmov a televíznych programov. Jedno z najväčších filmových štúdií v USA. Založené v roku 1924, keď podnikateľ Marcus Loew získal kontrolu nad Metro Pictures, Goldwyn Pictures Corporation a Louis B. Mayer Pictures. Ich sídlo je v Beverly Hills v Kalifornii.

3. novembra 2010 MGM požiadal o bankrotovú ochranu pred veriteľmi. MGM sa dostalo z konkurzu 20. decembra 2010, kedy sa manažéri&nbsp;Spyglass Entertainment,&nbsp;Gary Barber&nbsp;a&nbsp;Roger Birnbaum, stali súčasťou riaditeľstva spoločnosti MGM Holdings.

## Iné projekty

Kategória:Filmové produkčné podniky USA
Kategória:Amazon.com
Nové Hebridy (štát)

náhľad|Mapa Nových Hebríd (1905).
**Nové Hebridy**, dlhý tvar **Kondomínium Nové Hebridy** (), bolo britsko-francúzske kondomínium, ktoré jestvovalo v rokoch 1906–1980 na súostroví Nové Hebridy. V roku 1980 bola územiu udelená nezávislosť, pričom nezávislý štát nesie meno Vanuatu.

## Referencie

## Pozri aj
*Kolonializmus
*Kondomínium
*Mandátne územie

## Zdroj
*

Kategória:Dejiny Vanuatu
Kategória:Zaniknuté štáty Austrálie a Oceánie
Gregor X.

Blahoslavený **Gregor X.** (rodným menom *Teobaldo Visconti*, * asi 1210, Piacenza, Taliansko – † 10. január 1276, Arezzo) bol 184. pápež rímskokatolíckej cirkvi.

Pápežský úrad zastával od 1. septembra 1271 do svojej smrti.

## Zaujímavosti
Konkláve, ktoré zvolilo Gregora X., bolo najdlhšie v dejinách – trvalo 2 roky, 9 mesiacov a 2 dni.

## Uctievanie
Katolícka cirkev si tohto blahoslaveného pripomína podľa Rímskeho martyrológia 10. januára.

## Pozri aj

* Zoznam kardinálov vymenovaných Gregorom X.
* Zoznam svätcov Katolíckej cirkvi

## Iné projekty

## Externé odkazy
* Životopis na catholica.cz

## Zdroj

Kategória:Narodenia v 13. storočí
Kategória:Úmrtia 10. januára
Kategória:Úmrtia v 1276
Kategória:Talianski pápeži
Kategória:Talianski katolícki blahoslavení
Kategória:Blahorečení Klementom XI.
Kategória:Katolícki svätci majúci sviatok 10. januára
Adolf Opálka

**Adolf Opálka** (* 4. január 1915, Rešice, Česko – † 18. jún 1942, Praha, Česko) bol dôstojník Československej armády, príslušník československého vojska na západe. Ako príslušník špeciálnych jednotiek vysadený na územie Protektorátu. Podieľal sa na príprave atentátu na Heydricha.

## Život
Narodil sa v obci Rešice, dnes v okrese Znojmo. Syn mlynára. Vychovávali ho starí rodičia a teta. Po absolvovaní obecnej školy a troch ročníkov meštianskej školy sa začal učiť za automechanika. Neskôr prestúpil na obchodnú akadémiu, kde maturoval v roku 1936. Na vojenskú službu nastúpil k 43. pechotnému pluku v Brne. Neskôr začal študovať na vojenskej akadémii v Hraniciach na Morave. V júni 1938 v hodnosti poručíka priradený k horskému pluku 2 v Ružomberku. Velil čate. 21. apríla 1939 v dôsledku okupácie krajiny prepustený z armády.

V júni 1939 utiekol do Poľska. Neskôr sa dostal do Francúzska, kde sa prihlásil do jednotiek Cudzineckej légie. Slúžil v Sidi bel Abbes a Orane. Pôsobil postupne vo všetkých 3 plukoch československého zahraničného vojska vo Francúzsku. Do bojov však nebol nikdy nasadený. Neskôr odišiel do Spojeného kráľovstva, kde pôsobil v československom exilovom vojsku ako dôstojník guľometnej roty československej samostatnej brigády. Neskôr sa ako dobrovoľník prihlásil k plneniu špeciálnych úloh. Absolvoval výcvik špeciálnych jednotiek.

Ako veliteľ skupiny Out distance bol 28. marca 1942 vysadený spolu s I. Kolaříkom a K. Čurdom pri Ořechove neďaleko mesta Telč na územie Protektorátu. Po zoskoku nadviazal spojenie so skupinou Silver A. Podieľal sa na organizácii neúspešného náletu na plzenské závody Škoda. Neskôr sa zapojil do príprav na atentát na Reinharda Heydricha. Po atentáte sa ako veliteľ skupiny výsadkárov z rôznych skupín presunul 5. júna 1942 do úkrytu v krypte pravoslávneho kostola sv. Cyrila a Metoda v Prahe. Tento úkryt však bol po zrade Karla Čurdu gestapom odhalený.

18. júna 1942 bola chrám obkľúčený jednotkou SS, ktorá sa pokúsila výsadkárov zajať. Spoločne s Josefom Bublíkom a Janom Kubišom sa bránil nemeckému útoku na chóre chrámu. V boji bol ťažko ranený. Pred smrťou požil jed a následne sa zastrelil.

Jeho teta Marie Opálková bola 24. októbra 1942 z pomsty za jeho podiel na atentáte na Heydricha popravená v koncentračnom tábore Mauthausen.

## Ocenenie
Posmrtne vyznamenaný viacerými vyznamenaniami. V roku 2002 in memoriam povýšený do hodnosti plukovníka.

## Zdroj

Kategória:České osobnosti druhej svetovej vojny
Kategória:Príslušníci výsadkov do Protektorátu Čechy a Morava
Kategória:Osobnosti česko-slovenského protifašistického odboja
Kategória:Príslušníci francúzskej cudzineckej légie
Kategória:Českí skauti
Kategória:Nositelia Československého vojnového kríža 1939
Kategória:Obete samovrážd
Bislama

**Bislama** je melanézsky kreolský jazyk používaný v štáte Vanuatu. Je jedným z miestnych oficiálnych jazykov, materinským jazykom obyvateľov Port Vila a Luganville a druhým jazykom väčšiny obyvateľov krajiny.

Je zmesou slov z angličtiny, francúzštiny a slov z vanuatských jazykov. Skladbou je najpodobnejšia práve vanuatským jazykom.

Je veľmi blízko príbuzná jazyku Tok Pisin na Papue Novej Guiney, jazyku Pijin zo Šalamúnových ostrovov a kreolčine Torresovej úžiny na severe Austrálie.

*[[Yumi, Yumi, Yumi]]* v jazyky bislama je národná hymna Vanuatu.

## Referencie


## Externé odkazy
* [//bi.wikipedia.org/ Wikipédia v jazyku bislam]

## Zdroj
*

Kategória:Vanuatu
Kategória:Kreolské jazyky
Saarlouis

**Saarlouis** () je mesto v nemeckej spolkovej krajine Sársko. 

Bolo založené v roku 1680 ako vojenská pevnosť na obranu územia, ktoré Francúzsku prisúdil Nijmegenský mier. Pomenované je podľa rieky Sáry a kráľa Ľudovíta XIV. (toho symbolizujú aj slnko a ľalie v mestskom znaku). Plány mesta navrhol Sébastien Le Prestre de Vauban. Od roku 1815 bolo súčasťou Pruska. V rokoch 1936 až 1945 nieslo oficiálny názov *Saarlautern*.

K mestu patria aj nasledujúce predmestia: Beaumarais, Fraulautern, Lisdorf, Neuforweiler, Picard, Roden, Steinrausch. V Rodene je významný riečny prístav. Najdôležitejším priemyslom je výroba automobilov Ford Focus. V meste sídli Luftlandebrigade 26 Saarland, ktorá má viac ako tri tisícky vojakov. Významnými pamiatkami sú baroková budova komandatúry, katolícky kostol svätého Ľudovíta a moderná budova radnice z roku 1954.

V roku 1986 nadviazal Saarlouis družobné vzťahy s Eisenhüttenstadtom. Bolo to historicky prvé partnerstvo medzi západonemeckým a východonemeckým mestom.

## Osobnosti mesta
* Michel Ney (* 1769 – † 1815), francúzsky maršal
* Paul von Lettow-Vorbeck (* 1870 – † 1964), generál a politik

## Partnerské mestá
* Bochnia, Poľsko, 2001
* Eisenhüttenstadt, Nemecko, 1986 
* Matiguás, Nikaragua, 1986
* Saint-Nazaire, Francúzsko, 1969

## Referencie

## Iné projekty

## Externé odkazy
* Oficiálna stránka

## Zdroj

Kategória:Mestá v Sársku
Cavalese

**Cavalese** je talianske mesto v autonómnej oblasti Tridentsko-Horná Adiža. Je centrom oblasti Val di Fiemme. 

Mesto vyrástlo na kopci ľadovcového pôvodu. Ide o turistické stredisko, ktoré ponúka široké možnosti lyžovania (napr. na hore Cermis), celoročné športové vyžitie, ako aj kultúrne a iné akcie. 

## Vývoj počtu obyvateľov
*Počet obyvateľov*

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:5000
TimeAxis = orientation:vertical
AlignBars = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:sfondo

BarData=
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001

PlotData=
  color:barra width:20 align:left
  bar:1921 from:0 till: 2801
  bar:1931 from:0 till: 2811
  bar:1936 from:0 till: 2736
  bar:1951 from:0 till: 3161
  bar:1961 from:0 till: 3400
  bar:1971 from:0 till: 3499
  bar:1981 from:0 till: 3577
  bar:1991 from:0 till: 3553
  bar:2001 from:0 till: 3647

PlotData=
  bar:1921 at: 2801 fontsize:S text: 2.801 shift:(-10,5)
  bar:1931 at: 2811 fontsize:S text: 2.811 shift:(-10,5)
  bar:1936 at: 2736 fontsize:S text: 2.736 shift:(-10,5)
  bar:1951 at: 3161 fontsize:S text: 3.161 shift:(-10,5)
  bar:1961 at: 3400 fontsize:S text: 3.400 shift:(-10,5)
  bar:1971 at: 3499 fontsize:S text: 3.499 shift:(-10,5)
  bar:1981 at: 3577 fontsize:S text: 3.577 shift:(-10,5)
  bar:1991 at: 3553 fontsize:S text: 3.553 shift:(-10,5)
  bar:2001 at: 3647 fontsize:S text: 3.647 shift:(-10,5)

TextData=
  fontsize:S pos:(20,20)
  text:"Zdroj: ISTAT"


## Osobnosti mesta
* Giovanni Antonio Scopoli (* 1723 - † 1788), taliansko-rakúsky lekár a prírodovedec

## Iné projekty

## Externé odkazy
*Oficiálna stránka

## Zdroj

Kategória:Mestá v regióne Tridentsko-Horná Adiža
Thisbé

**Thisbé** () môže byť:
* v gréckej mytológii nymfa, pozri Thisbé (nymfa)
* staroveké grécke mesto (alebo aj Thisbai), pozri Thisbé (Boiótia)

## Pozri aj
Thisbe
Thisbe

**Thisbe** môže byť:
* Thisbé po latinsky
* rod motýľov, pozri Thisbe (rod)
* planétka, pozri 88 Thisbe
* hrdinka tragického príbehu z Ovídiových premien, pozri Pyramus a Thisbé